OpenLLM-France/wikimedia huggingface dataset:
# Mary Dagworthy James

Mary Dagworthy Yard James (Trenton, 1810eko abuztuaren 7a – New York, 1883ko urriaren 4a) estatubatuar kantugilea izan zen, erlijio ereserkiak idatzi zituena.

## Bizitza

Benjamin Yard kuakeroaren eta Priscilla (Keen) Yard baptistaren alaba bakarra, Mary Dagworthy Yard Trentonen jaio zen, New Jerseyn. Umetan metodismora konbertitu zen eta 13 urterekin hasi zen igandeko eskola metodista batean irakasten. 1834an, Henry B. Jamesekin ezkondu zen, eta 1853an, umezurztegi bat sortzen lagundu zuen. Wesleyan Holiness Movementeko liderretako bat bihurtu zen, Phoebe Palmerri, mugimenduaren sortzaileetako bati lagunduz. Bilerak antolatu zituen eta 50 ereserki inguru idatzi zituen. Gainera, Guide to Holiness, New York Christian Advocate, The Contributor, The Christian Witness, The Christian Woman, The Christian Standard eta Ocean Grove Record aldizkarietarako artikuluak idatzi zituen. The Soul Winner liburua ere idatzi zuen 1883an.
James 1883ko urriaren 4an hil zen New Yorken eta jaioterrian lurperatuta dago.

## Erreferentziak

* ↑ (Ingelesez) James, Joseph H. (1886). The life of Mrs. Mary D. James. New York: Palmer & Hughes, 2 or. (Noiz kontsultatua: 2025-03-19).
* ↑ (Ingelesez) «Mary Dagworthy James» The Canterbury Dictionary of Hymnology (Canterbury Press) (Noiz kontsultatua: 2025-03-19).
* 1 2 (Ingelesez) «Mary Dagworthy James» Indelible Grace Hymn Book (Noiz kontsultatua: 2025-03-19).
* ↑ (Ingelesez) «Mary James» Center for Church Music (Grand Haven) (Noiz kontsultatua: 2025-03-19).
* ↑ (Ingelesez) «Mary D. James» Hymnary.org (Noiz kontsultatua: 2025-03-19).
* ↑ (Ingelesez) «Mary D. James» Open Library (Noiz kontsultatua: 2025-03-19).

## Kanpo estekak

* Datuak: Q104759445
* Multimedia: Mary Dagworthy James / Q104759445
# Gelen Jeleton

María Ángeles Alcántara Sánchez, izen artistikoz Gelen Jeleton (Murtzia, Espainia, 1975), artista eta ikertzailea da.
"DIY artxiboa: Zuk zeuk egin. Musika eta marrazketa ekimen autogestionatuetan eta horien edizioetan" artxibo feministaren errealizadorea. Hori izan zen, halaber, Alcántararen doktorego-tesiaren muina, izenburu honekin: Una archiva del DIY (Do it yourself) autoedición y autogestión en una fanzinoteca feminista-queer («DIY artxibo bat: autoedizioa eta autokudeaketa, fanzinoteka feminista-queer batean»).

## Prestakuntza akademikoa

Arte Ederretan doktorea da Murtziako Unibertsitatean (Espainia). Arte Ederrak ikasi zituen Castilla-Mantxako Unibertsitatean (Cuenca, Espainia), eta maistratza ikasketak egin zituen Bartzelonako Unibertsitateko Arte Ederren Fakultatean (Catalunya). 2015ean, egonaldi akademiko bat egin zuen Mexikoko Unibertsitate Nazional Autonomoko Genero Ikasketen Programan, musikarekin eta marrazketarekin lotutako ekimen autogestionatuen edizioei buruzko doktoretza-ikerketaren barruan.
1999az geroztik, Bartzelonan Jeleton lankidetza-taldean ari da Jesús Arpal Moyarekin batera. Talde horrek Bartzelonan hasi zuen bere lana. Bestalde, Marisa Belausteguigoitiak koordinatzen duen Mujeres en Espiral proiektuko kidea da, eta 2014an eta 2015ean Leelatu 1 eta Leelatu 2 fanzineak diseinatu eta koordinatu zituen. Fanzine horiek Santa Martha Acatitla CEFERESOn egindakoak dira, Mujeres en Espiral ekimenak eskainitako Artea eta Generoa tailerretan parte hartu duten presoekin.
Hainbat foro artistiko eta akademikotara gonbidatu dute bere lana aurkeztera, besteak beste, REDadas-mex eta Engendro Errepublikako irratsaioetaraeta Mexikoko Unibertsitate Nazional Autonomoan Rían Lozanok eta Nina Höechtlek koordinatutako Kultura Bisualari eta Generoari buruzko mintegietara. 2015ean bere Archiva de Fanzines Feministaren erakusketa egin zuen El Chopo Unibertsitate Museoan. Horren baitan, hainbat tailer eta hitzaldi egin zituen.

## Ibilbidea

2018an, collage historikoari buruzko tailer bat eman zuen CENDEACen, eta horrekin honako hau kontatu nahi zuen: “beste historia bat, kontatu edo erregistratu ez dena, ez ez delako gertatu, baizik eta komunikazio ardatz masiboek transmititu ez dutena, artxibatu ez dena”.2019an Jesús Artalekin batera Centro párragan El problema con las flores erakusketa jarri zuen.

## Erreferentziak

* ↑ «Página de consulta de: Una archiva del DIY: la fanzinoteca feminista-queer» Tesis Doctoral Universidad de Murcia 2016.
* ↑ «enREDadas-mex» Programa de Radio.
* ↑ «República Engendro» Programa de Radio.
* ↑ «Una archiva del DIY» Exposición.
* ↑ Taller de collage histórico. .
* ↑ Castro Florez, Javier. (13 de diciembre de 2018). Gelen Jeleton, artista murciana: "Cuántas veces nos han dicho que no incluían mujeres artistas porque no había". Murcia, https://www.eldiario.es/murcia/cultura/Gelen-Jeleton-murciana-Cuantas-incluian_0_845865572.html or..
* ↑ L. O. (20 de junio de 2019). ¿Qué significan las flores?. .
* Datuak: Q25407713
# Djamila Ribeiro

Djamila Taís Ribeiro dos Santos (Santos, Brasil, 1980ko abuztuaren 1a) Brasilgo feminista, kazetari eta filosofo beltza da.

## Ibilbidea

Filosofia politikoa ikasi zuen São Pauloko Unibertsitate Federalean (UNIFESP). Graduko tesian Simone de Beauvoir eta Judith Butlerren lanak ikertu zituen. Carta Capital astekariarentzat egiten du lan editore gisa. 2016ko maiatzean, São Pauloko udal gobernuko Giza Eskubideen eta Herritarren Gaietarako idazkariorde izendatu zuten, eta Fernando Haddad alkate eta presidentegai izango zenaren administrazioarekin bat egin zuen.
Angela Davis filosofo feminista beltzaren Emakumeak, arraza eta klasea liburuaren hitzaurrea idatzi zuen Brasilgo itzulpenerako eta portugesezko lehen ediziorako. Ribeiro behin baino gehiagotan aritu izan da elkarlanean Davisekin. Djamila Ribeiro blogaria ere bada eta sareetako aktibista. Gizarte zibilaren ordezkari gisa hitz egin zuen 2018an Harvardeko Unibertsitatean Brasilgo Konferentzian. Candomblé komunitateko kide gisa identifikatzen du bere burua, hori tradizio erlijioso afrobrasildar bat da. Europako mendebaldeko gizarteak Afrikako komunitateko emakume sendatzaile tradizionalak sorgin gisa erretratatu zituela idatzi du.

## Argitalpenak

* O que é lugar de fala?(2017) ISBN 978-85-9530-040-8 ; (Zer da enuntziazio lekua?)
* Quem tem medo do feminismo negro? (2018) ISBN 978-85-359-3113-6 ; (Nor da feminismo beltzaren beldur?)
* Pequeno manual antirracista (2019) ISBN 978-85-359-3287-4$_;$ (Arrazakeriaren aurkako eskuliburu txiki bat)
* Lugar de Fala (2019) ISBN 978-85-98349-68-8
* Cartas para minha avó (2021) ISBN 978-6559210916; Fue tu magia la que me trajo hasta aquí (2024), Txalaparta argitaletxeak gaztelaniaz argitaratua ISBN 9788410246232

## Erreferentziak

* ↑ Ana Flávia Oliveira. (18 de noviembre de 2016). Djamila Ribeiro, a voz da consciência negra feminina no Brasil. .
* ↑ Marina Novaes. (23 de julio de 2016). “É preciso discutir por que a mulher negra é a maior vítima de estupro no Brasil”. .
* ↑ 20 Jornalistas Negros influentes em diversas áreas do Jornalismo. 11 de diciembre de 2016.
* ↑ Marieta Cazarré. (18 de enero de 2016). Movimentos sociais encontram na internet o caminho para mobilizar militantes. .
* ↑ Norma Odara. (18 de mayo de 2016). Djamila Ribeiro é nomeada secretária-adjunta de Direitos Humanos de São Paulo. .
* ↑ Alê Alves. (27 de julio de 2017). Angela Davis: “Quando a mulher negra se movimenta, toda a estrutura da sociedade se movimenta com ela”. .
* ↑ Brazil Conference 2018, Harvard University. .
* ↑ Piza, Renata. (11 de diciembre de 2017). Djamila Ribeiro: falar é preciso. Vogue Globo.
* ↑ Ribeiro, Djamila. (13 de octubre de 2019). Às feiticeiras, minha reverência. .
* ↑ «Livros de Djamila Ribeiro» Estante Virtual.
* ↑ «Want to be anti-racist? In Brazil, there's a guide for that» France 24 13 de diciembre de 2019.

## Kanpo estekak

* Ingelesezko elkarrizketa Al Jazeerari arraza eta generoa Brasilgo politika garaikidean
* Datuak: Q28678025
* Multimedia: Djamila Ribeiro / Q28678025
# Eris (mitologia)

    Artikulu hau greziar jainkosari buruzkoa da; beste esanahietarako, ikus «Eris».
Eris (antzinako grezieraz: Ἔρις, "liskar") kaos, liskar eta desadostasunaren greziar jainkosa izan zen, erromatar mitologian Diskordia baliokidea zuena. Bere greziar kontrakoa Harmonia jainkosa izan zen, Erroman Konkordia izan zena.
Haren gurtzak edo erlijioak diskordianismo du izena. Bestalde, Eris planeta nanoak bere izena darama.
Homerok Enio gerra-jainkosarekin batu zuen. Bere istoriorik ezagunenean Troiako gerraren eragiletzat jotzen dute, Parisen epaiketa bultzatuz. Epaiketan diskordiaren sagarra agertu zen.

## Kanpo estekak

* Datuak: Q140001
* Multimedia: Eris (mythology) / Q140001
# Madeline Kahn

Madeline Kahn (Boston, Massachusetts, 1942ko irailaren 29a - New York, 1999ko abenduaren 3a) aktore eta abeslari liriko estatubatuarra izan zen, eta Mel Brooksen filmetan ospea lortu zuen aktore komiko gisa. Bi nominazio jaso zituen Oscar sarietan eta Tony saria ere irabazi zuen 1993an, lau aldiz izendatu zuten antzerki-sari horretarako, eta bost aldiz Urrezko Globorako.

## Ibilbidea

Madeline Gail Wolfson Bostonen jaio zen eta New Yorken bizi izan zen txikitatik. Queenseko Martin Van Buren High School-en ikasi zuen, Hofstra University-n antzerkigintza ikasteko beka bat lortu zuen eta 1964 bertan graduatu zen.
1967an egin zuen debuta Broadwayn, eta 1968an Leonard Bernsteinen Candide operetan parte hartu zuen, konpositorearen 50. urtebetetzearen ohoretan. Hainbat showetan eta musikaletan aritu zen, zineman debuta eginez De Düva (Usoa) film laburrean, Ingmar Bergmanren estiloari buruzko parodia batean, eta Peter Bogdanovichen What 's Up Doc? (1972) filmean Ryan O' Neal eta Barbra Streisandekin batera.
Haren ondoren, Paper Moon filmak Oscarretarako izendapena lortu zuen, "Trixie Delight" , eta Mel Brooksen film komikoetan egindako paper nabarmenak: Blazing Saddles (1974) (Marlene Dietrichen parodia gogoangarria, "Lili von Shtupp" mendebalde urrunean, Oscarretarako beste hautagaitza bat merezi izan zuen); Young Frankenstein, munstroaren neska-laguna, Jeanette MacDonalden parodian (1974); At Long Last Love (1975); High Anxiety (1977); eta History of the World, Part 1 (1981) filmean Nympho enperatriz sentsuala.
Hainbat filmen ondoren, 1983an bere showaren protagonista izan zen telebistan, "Oh Madeline", hainbat saiotan parte hartuz, hala nola Muppetsak, Carol Burnett, Johnny Carson, Irving Berlinen mendeurrenaren ospakizunetan Carnegie Hall, etab.
Bere karreraren amaiera aldera antzerkira itzuli zen Judy Hollidayren paperean Born Yesterdayren revivalean 1989an.
1993an emakumezko aktore onenaren Tony Saria irabazi zuen Wendy Wassersteinen Rosensweig ahizpengatik.

## Gaixotasuna eta heriotza

Kahni obulutegiko minbizia diagnostikatu zioten 1998an. Tratamendua jaso zuen, Cosby'-n lanean jarraitu zuen, eta John Hansburyrekin ezkondu zen 1999ko udan. Hala ere, gaixotasuna berehala zabaldu zen, eta 1999ko abenduaren 3an hil zen, 57 urte zituela.
Abenduaren 6an erraustu zuten North Bergeneko (New Jersey) Garden State Crematoryn, Haren oroimenari eskainitako banku bat Central Parken eraiki zuten haren senar Johnek eta anaia Jeffreyk. Bankua Jacqueline Kennedy Onassis Reservoir-etik gertu dago, West 87th Street.

## Erreferentziak

* ↑ (Ingelesez) «Madeline Kahn - Awards» IMDb (Noiz kontsultatua: 2024-12-03).
* ↑ operazine. (2007-08-10). Madeline Kahn on her opera career. (Noiz kontsultatua: 2024-12-03).
* ↑ JohnJames138. (2007-11-26). Blazing Saddles - Lilly Von Schtupp. (Noiz kontsultatua: 2024-12-03).
* ↑ «- YouTube» www.youtube.com (Noiz kontsultatua: 2024-12-03).
* ↑ «- YouTube» www.youtube.com (Noiz kontsultatua: 2024-12-03).
* ↑ Mr Bungee. (2007-09-09). Madeline Kahn - You'd Be Surprised!. (Noiz kontsultatua: 2024-12-03).

## Kanpo estekak

* Datuak: Q234068
* Multimedia: Madeline Kahn / Q234068
# Kadmo

Kadmo (antzinako grezieraz: Κάδμος) greziar mitologiako heroi bat izan zen, Telefasa eta Feniziako errege zen Agenorren semea. Greziar mitologian duen garrantzia, nagusiki, Tebasen sortzailea izatean oinarritzen da, baita Grezian alfabetoa sartu zuena ere.
Zilix eta Europaren anaia, azken hau Zeusek zezen itxura hartuz bahitu zuena. Kadmo arrebaren bila joan zen bere aitaren aginduz. Kadmok Delfoseko orakulu bati galdetu zion, eta honek Europa bilatzeari uzteko esan zion, eta, horren ordez, Beozia guztitik behi baten atzetik joan zedila. Behia geratzen zen tokian, Kadmok hiri bat sortu beharko zuen. Behin han, Kadmok haren lagunak ur bila bidali zituen Aresen iturrira. Alta, iturri hura guztiak hil zituen herensuge batek zainduta zegoen. Beranduago, Kadmok herensugea hil zuen. Hil zuenean, Atenea agertu zitzaion, eta animaliaren hortzak ereiteko aholkatu zion. Hori egin ondoren, Espartoak deritzen gizon armatu batzuk irten ziren. Kadmok, Aresen herensugea hil zuelako, jainkoa zerbitzatu behar izan zuen esklabo gisa zenbait urtez.
Zigorra amaitu ondoren, Tebaseko errege bihurtu eta Harmoniarekin ezkondu zen, Ares eta Afroditaren alaba zena. Jainkoek, ezkon opari gisa, Hefestok eginiko urrezko lepoko bat eta jantzi bat eman zioten. Beranduago, Tebaseko tronua euren biloba Penteori utzi zioten, eta Iliriara joan ziren Adriatiko Itsasoaren ertzean, non suge bihurtuak eta Zelai Eliseoetara eramanak izan ziren. Uste zenez, Kadmo Feniziatik zetorren, eta berari zor zitzaion greziar alfabetoaren sorrera.

## Erreferentziak

* ↑ Euskaltzaindia. 82. araua. Grezia eta Erromako pertsonaia mitologikoak. .

## Kanpo estekak

* Datuak: Q27613
* Multimedia: Cadmus / Q27613
# Gelen Jeleton

María Ángeles Alcántara Sánchez, izen artistikoz Gelen Jeleton (Murtzia, Espainia, 1975), artista eta ikertzailea da.
"DIY artxiboa: Zuk zeuk egin. Musika eta marrazketa ekimen autogestionatuetan eta horien edizioetan" artxibo feministaren errealizadorea. Hori izan zen, halaber, Alcántararen doktorego-tesiaren muina, izenburu honekin: Una archiva del DIY (Do it yourself) autoedición y autogestión en una fanzinoteca feminista-queer («DIY artxibo bat: autoedizioa eta autokudeaketa, fanzinoteka feminista-queer batean»).

## Prestakuntza akademikoa

Arte Ederretan doktorea da Murtziako Unibertsitatean (Espainia). Arte Ederrak ikasi zituen Castilla-Mantxako Unibertsitatean (Cuenca, Espainia), eta maistratza ikasketak egin zituen Bartzelonako Unibertsitateko Arte Ederren Fakultatean (Catalunya). 2015ean, egonaldi akademiko bat egin zuen Mexikoko Unibertsitate Nazional Autonomoko Genero Ikasketen Programan, musikarekin eta marrazketarekin lotutako ekimen autogestionatuen edizioei buruzko doktoretza-ikerketaren barruan.
1999az geroztik, Bartzelonan Jeleton lankidetza-taldean ari da Jesús Arpal Moyarekin batera. Talde horrek Bartzelonan hasi zuen bere lana. Bestalde, Marisa Belausteguigoitiak koordinatzen duen Mujeres en Espiral proiektuko kidea da, eta 2014an eta 2015ean Leelatu 1 eta Leelatu 2 fanzineak diseinatu eta koordinatu zituen. Fanzine horiek Santa Martha Acatitla CEFERESOn egindakoak dira, Mujeres en Espiral ekimenak eskainitako Artea eta Generoa tailerretan parte hartu duten presoekin.
Hainbat foro artistiko eta akademikotara gonbidatu dute bere lana aurkeztera, besteak beste, REDadas-mex eta Engendro Errepublikako irratsaioetaraeta Mexikoko Unibertsitate Nazional Autonomoan Rían Lozanok eta Nina Höechtlek koordinatutako Kultura Bisualari eta Generoari buruzko mintegietara. 2015ean bere Archiva de Fanzines Feministaren erakusketa egin zuen El Chopo Unibertsitate Museoan. Horren baitan, hainbat tailer eta hitzaldi egin zituen.

## Ibilbidea

2018an, collage historikoari buruzko tailer bat eman zuen CENDEACen, eta horrekin honako hau kontatu nahi zuen: “beste historia bat, kontatu edo erregistratu ez dena, ez ez delako gertatu, baizik eta komunikazio ardatz masiboek transmititu ez dutena, artxibatu ez dena”.2019an Jesús Artalekin batera Centro párragan El problema con las flores erakusketa jarri zuen.

## Erreferentziak

* ↑ «Página de consulta de: Una archiva del DIY: la fanzinoteca feminista-queer» Tesis Doctoral Universidad de Murcia 2016.
* ↑ «enREDadas-mex» Programa de Radio.
* ↑ «República Engendro» Programa de Radio.
* ↑ «Una archiva del DIY» Exposición.
* ↑ Taller de collage histórico. .
* ↑ Castro Florez, Javier. (13 de diciembre de 2018). Gelen Jeleton, artista murciana: "Cuántas veces nos han dicho que no incluían mujeres artistas porque no había". Murcia, https://www.eldiario.es/murcia/cultura/Gelen-Jeleton-murciana-Cuantas-incluian_0_845865572.html or..
* ↑ L. O. (20 de junio de 2019). ¿Qué significan las flores?. .

## Kanpo estekak

* Datuak: Q25407713
# Roland Salm

Roland Salm, (Riniken, Argovia, 1950eko otsailaren 21a) suitzar txirrindulari ohia da, profesionala 1974tik 1981era.
Suitzako errepideko txapelketa lau urtez jarraian irabazi zuen, 1974tik 1977ra.

## Palmaresa

1969
* Suitzako errepideko txapelketa (junior)
1971
* 2. Suitzako Puntukako txapelketan
1972
* Gilen Tell Sari Nagusiko etapa 1 (taldekako erlojupekoa)
1973
* Suitzako Puntukako txapelketa
* Giro del Lagio Maggiore eta 2 etapa
* Geneva Kantonamenduko Tourra
* Züricheko txapelketa amateur
* 3. Stausee Rundfahrtean
1974
* Suitzako errepide txirrindularitzako txapelketa
* Suitzako Ipar-mendebaldeko Tourra
* 2. Léman Aintzirako Tourrean
1975
* Suitzako errepide txirrindularitzako txapelketa
* Venetoko Giroa
* Stausee Rundfahrt
* Tour du Leimenthal
* Suitzako Ipar-mendebaldeko Tourra
* 2. Montelupo Sari Nagusian
* 3. Sassari-Cagliarin
* 5. Apuliako Giroan
* 6. Züricheko txapelketan
1976
* Suitzako errepide txirrindularitzako txapelketa
* 2. Meditarreneoko Tourrean
* 3. Suitzako Ipar-mendebaldeko Tourrean
* 5. Romandiako Tourrean
* 6. Apuliako Giroan
1977
* Suitzako errepide txirrindularitzako txapelketa
* Rund um die Rigi - Gersau
* 3. Argovia Kantonamenduko Sari Nagusian
* 9. Paris-Nizan
1980
* Suitzako Itzuliko etapa 1
* 4. Suitzako Ipar-mendebaldeko Tourrean
1981
* Rund um die Rigi – Gersau

## Sailkapen orokorra Itzuli Handietan

| Itzulia | 1974 | 1975 | 1976 | 1977 | 1978 | 1979 | 1980 | 1981 |
| Italiako Giroa | 56. | 13. | UT | - | - | - | - | - |
| Frantziako Tourra | - | - | - | - | - | - | - | - |
| Espainiako Vuelta | - | - | - | - | - | - | - | - |
-: Ez zuen parte hartu UT: Utzi, ez zuen amaitu

## Kanpo estekak

* Roland Salm - ProCyclingStats
* Datuak: Q686213
# Hester Thrale

Hester Thrale, sortzez Hester Lynch Salusbury (Bodvel Hall, Caernarvonshire, Gales, 1741eko urtarrilaren 16a - Clifton, Bristoletik gertu, 1821eko maiatzaren 2a) egunkari bateko erredaktore galesa, Europan zehar bidaiaria, idazlea eta artisten eta idazleen babeslea izan zen, tartean Samuel Johnson idazle ingelesa, 1769 eta 1784 bitartean.

## Bizitza

Bere ezkongabe izena Hester Lynch Salusbury izan zen, Hester Lynch Thrale izena hartu zuen 1763an lehen aldiz ezkondu ostean, Henry Thrale (1781ean hila) garagardo fabrikatzailearekin, zeinekin hamabi seme-alaba izan zituen. Gero, Hester Lynch Piozzi izena hartu zuen bere bigarren ezkontzaren ostean, 1809an hil zen italiar jatorriko abeslari batekin, Gabriel Mario Piozzirekin ezkondu baitzen.
Bere literatur aretoa politika, letra eta arteetako pertsonaiek sarritan erabili zuten Londresen eta Galesen, hala nola, Johnsonen biografoa, James Boswell eskoziarra, Thomas Percy Dromoreko gotzaina, Oliver Goldsmith poeta, nobelagile, saiakeragile eta dramagile irlandarra, Frances Burney, (Madame D'Arblay edo Georg Friedr izeneko) nobelagile ingelesa eta kazetaria
Bere eskutitzek sasoi bereko idazle eta margolari ingelesen balorazioa dute.

## Bibliografia

* An introduction to Observations and Reflections Made in the Course of a Journey Through France, Italy, and Germany, Hester Lynch Piozzi.
* Datuak: Q291322
* Multimedia: Hester Thrale / Q291322
[[Kategoria:1741} jaiotzak]][[Kategoria:1821} heriotzak]]
# Hester Thrale

Hester Thrale, sortzez Hester Lynch Salusbury (Bodvel Hall, Caernarvonshire, Gales, 1741eko urtarrilaren 16a - Clifton, Bristoletik gertu, 1821eko maiatzaren 2a) egunkari bateko erredaktore galesa, Europan zehar bidaiaria, idazlea eta artisten eta idazleen babeslea izan zen, tartean Samuel Johnson idazle ingelesa, 1769 eta 1784 bitartean.

## Bizitza

Bere ezkongabe izena Hester Lynch Salusbury izan zen, Hester Lynch Thrale izena hartu zuen 1763an lehen aldiz ezkondu ostean, Henry Thrale (1781ean hila) garagardo fabrikatzailearekin, zeinekin hamabi seme-alaba izan zituen. Gero, Hester Lynch Piozzi izena hartu zuen bere bigarren ezkontzaren ostean, 1809an hil zen italiar jatorriko abeslari batekin, Gabriel Mario Piozzirekin ezkondu baitzen.
Bere literatur aretoa politika, letra eta arteetako pertsonaiek sarritan erabili zuten Londresen eta Galesen, hala nola, Johnsonen biografoa, James Boswell eskoziarra, Thomas Percy Dromoreko gotzaina, Oliver Goldsmith poeta, nobelagile, saiakeragile eta dramagile irlandarra, Frances Burney, (Madame D'Arblay edo Georg Friedr izeneko) nobelagile ingelesa eta kazetaria
Bere eskutitzek sasoi bereko idazle eta margolari ingelesen balorazioa dute.

## Bibliografia

* An introduction to Observations and Reflections Made in the Course of a Journey Through France, Italy, and Germany, Hester Lynch Piozzi.

## Kanpo estekak

* Datuak: Q291322
* Multimedia: Hester Thrale / Q291322
[[Kategoria:1741} jaiotzak]][[Kategoria:1821} heriotzak]]
# Hester Thrale

Hester Thrale, sortzez Hester Lynch Salusbury (Bodvel Hall, Caernarvonshire, Gales, 1741eko urtarrilaren 16a - Clifton, Bristoletik gertu, 1821eko maiatzaren 2a) egunkari bateko erredaktore galesa, Europan zehar bidaiaria, idazlea eta artisten eta idazleen babeslea izan zen, tartean Samuel Johnson idazle ingelesa, 1769 eta 1784 bitartean.

## Bizitza

Bere ezkongabe izena Hester Lynch Salusbury izan zen, Hester Lynch Thrale izena hartu zuen 1763an lehen aldiz ezkondu ostean, Henry Thrale (1781ean hila) garagardo fabrikatzailearekin, zeinekin hamabi seme-alaba izan zituen. Gero, Hester Lynch Piozzi izena hartu zuen bere bigarren ezkontzaren ostean, 1809an hil zen italiar jatorriko abeslari batekin, Gabriel Mario Piozzirekin ezkondu baitzen.
Bere literatur aretoa politika, letra eta arteetako pertsonaiek sarritan erabili zuten Londresen eta Galesen, hala nola, Johnsonen biografoa, James Boswell eskoziarra, Thomas Percy Dromoreko gotzaina, Oliver Goldsmith poeta, nobelagile, saiakeragile eta dramagile irlandarra, Frances Burney, (Madame D'Arblay edo Georg Friedr izeneko) nobelagile ingelesa eta kazetaria
Bere eskutitzek sasoi bereko idazle eta margolari ingelesen balorazioa dute.

## Bibliografia

* An introduction to Observations and Reflections Made in the Course of a Journey Through France, Italy, and Germany, Hester Lynch Piozzi.

## Kanpo estekak

* Datuak: Q291322
* Multimedia: Hester Thrale / Q291322
# Bill Mulcahy

William Albert Mulcahy (Rathkeale, 1935eko urtarrilaren 7a – Skerries, 2025eko otsailaren 28a) irlandar hamabosteko errugbilaria izan zen, bigarren lerroko postuan aritzen zena.
UL Bohemians R.F.C., University College Dublin R.F.C., Bective Rangers, Skerries RFC, eta Leinster taldeetan jokatu zuen. 1958ko urtarrilaren 18an Irlandako errugbi selekzioarekin debutatu zuen Australiaren aurkako partida batean. [Niall Brophy]] eta bera izan ziren Irlandarekin jokatu zuten UCD taldeko lehen jokalariak. Mulcahyk 1965eko apirilaren 10ean jokatu zuen azken partida Irlandarekin Hegoafrikaren aurka. British and Irish Lions taldearen bi biratan jokatu zuen. Lehenengoa 1959an Australiara eta Zeelanda Berrira, eta bigarrena 1962an Hegoafrikara.

## Erreferentziak

* ↑ Bective mourns the passing of Dr.Bill Mulcahy. (Noiz kontsultatua: 2025-3-14).

## Kanpo estekak

* Datuak: Q4910281
# Ostertz

    Artikulu hau zeruak eta lurrak bat egiten duten lerroari buruzkoa da; beste esanahietarako, ikus «Horizonte (argipena)».
Ostertza, baita ere ortzi-muga, zerumuga, zeruertza edo horizontea puntu batetik ikus daitekeen lurraren gainazaleko azken lerroa da, non ikuspegian zerua eta lurra elkartzen diren.

## Ikus, gainera

* Zenit
* Nadir
* Azimut

## Kanpo estekak

* Datuak: Q43261
* Multimedia: Horizons / Q43261